
«Επιχειρηματική Εξαγωγική Δραστηριότητα – Ευκαιρίες & Απειλές»
Τοποθέτηση Επιμελητηρίου Άρτας.

Ημερίδα με θέμα:

«Νέα Δυναμική στις Εξαγωγές των Ηπειρώτικων Επιχειρήσεων με την αξιοποίηση του Regional Marketing»
Ιωάννινα

19/05/2010

Ηλίας Κοίλιας

Πρόεδρος Επιμελητηρίου Άρτας
Έχει καταστεί πλέον σαφές ότι μέσα σ’ ένα αμιγώς παγκοσμιοποιημένο και άκρως ανταγωνιστικό περιβάλλον, η «δυναμική» κάθε σύγχρονης οικονομίας, στηρίζεται στο βαθμό εξωστρέφειας που παρουσιάζει αλλά και στην ικανότητα να αναβαθμίζεται και να καινοτομεί.

Σε μια πολύ δύσκολη οικονομική συγκυρία, όπως αυτή που βιώνουμε σήμερα, η διεθνής χρηματοοικονομική κρίση έχει επηρεάσει δραματικά ακόμη και τις δυναμικά αναδυόμενες οικονομίες, οι οποίες αποτέλεσαν και συνεχίζουν να αποτελούν για τη χώρα μας εξαγωγικούς προορισμούς ή εξαγωγικούς στόχους.

Το ανησυχητικό όμως στοιχείο της εξελισσόμενης κατάστασης, το οποίο πρέπει να μας προβληματίσει ιδιαίτερα στο κομμάτι των εξαγωγών είναι ότι η κρίση αυτή τη φορά έχει πολλές παραμέτρους.

Φαίνεται πως έχει βαθιές ρίζες, θα έχει διάρκεια και θα χτυπάει άμεσα τον πυρήνα των οικονομιών που είναι ο παραγωγικός ιστός τους.

Οι επιδράσεις της διεθνούς οικονομικής κρίσης είναι ιδιαίτερα εμφανείς στην ανταγωνιστικότητα, στην διαθεσιμότητα κεφαλαίων κίνησης για τις επιχειρήσεις, στην επιβάρυνση του ρυθμού ανάπτυξης, στην έντονη μείωση της κατανάλωσης άρα αναγκαστικά και της παραγωγής συνεπώς και της απασχόλησης αλλά και στη δημιουργία ενός γενικότερου κλίματος αβεβαιότητας και απαισιοδοξίας.

Η ανταγωνιστικότητα και η εξωστρέφεια είναι δυο λέξεις οι οποίες τελευταία ακούγονται όσο ποτέ άλλοτε, τα προηγούμενα χρόνια, αλλά δυστυχώς στην χώρα μας ακόμα δεν έχουμε κάνει αποφασιστικά βήματα μπροστά.

Εμείς στην Ήπειρο θεσμικοί παράγοντες, επιχειρηματίες και πολίτες πρέπει να καταβάλουμε μεγάλη προσπάθεια ώστε να μετατρέψουμε το δύσκολο σήμερα σ’ ένα παραγωγικό, αποδοτικό, ανταγωνιστικό, εξωστρεφές, ελπιδοφόρο και πετυχημένο αύριο.

«Μετά το δημόσιο έλλειμμα, η Ελλάδα πρέπει να καλύψει άμεσα τα ελλείμματα ανταγωνιστικότητας και εξωστρέφειας της ελληνικής οικονομίας».

Η παραπάνω τοποθέτηση δεικνύει με το πιο σαφή τρόπο τα βασικότερα σημερινά προβλήματα της Ελληνικής Οικονομίας.

Η αύξηση των εξαγωγών επιφέρει οικονομική ανάπτυξη μιας περιοχής σε συνδυασμό πάντα με την αντίστοιχη ανάπτυξη του ανθρώπινου και του φυσικού κεφαλαίου. Είναι γεγονός ότι η οικονομία πολλούς πόρους θα μπορούσε να προσπορισθεί και πολλές θέσεις εργασίας να καλύψει μέσω των εξαγωγών. Η οικονομική πολιτική, εν τούτοις, δεν ολοκληρώνεται εάν οι εξαγωγές είναι μόνον εξαγωγές προϊόντων, υλικών προς κατανάλωση και κάλυψη των βιοτικών αναγκών, αλλά πρέπει να αφορά και εξαγωγές υπηρεσιών. Η Ελλάδα έχει παράδοση αιώνων στην «εξαγωγή» πολιτιστικών αγαθών. Το τρίπτυχο τουρισμός - πολιτισμός -εκπαίδευση δεν είναι θεωρητική ουτοπία, αλλά και οικονομικό μέγεθος με ανθρωπιστική φυσικά διάσταση.

Οι συνέπειες της διεθνούς οικονομικής κρίσης και το έλλειμμα ανταγωνιστικότητας της ελληνικής οικονομίας είχαν σαν συνέπεια το 2009 να είναι η πρώτη χρονιά με μείωση των συνολικών εξαγωγών της χώρας από το 2003.

Επιχείρηση & Εξαγωγές

Όταν μια Επιχείρηση στοχεύει στις εξαγωγές ακολουθεί τα παρακάτω βήματα:

1. Επιλέγει τις χώρες

2. Επιλέγει τα προϊόντα που ταιριάζουν στη συγκεκριμένη χώρα

3. Βελτιώνει ή δημιουργεί υποδομές για τη βελτίωση των εξαγωγών του

4. Συνεργάζεται με Φορείς και άλλες Επιχειρήσεις για να εντοπίσει ευκαιρίες, αλλά και προβλήματα

5. Με τελικό σκοπό να αυξήσει τις εξαγωγές της, άρα και το κέρδος της.

Για να πετύχει όμως αυτούς τους στόχους απαιτείται να προβεί σε μια σειρά στρατηγικών κινήσεων που μπορούν συνοπτικά να περιγραφούν ως εξής:

· Δημιουργία εξαγωγικής ταυτότητας για τα ελληνικά προϊόντα και βελτίωση της εικόνας τους στις διεθνείς αγορές.
· Διασύνδεση των εξαγωγών με την ανάπτυξη, τις επενδύσεις και τη τεχνολογική αναβάθμιση της παραγωγής.

· Διεύρυνση της εξαγωγικής βάσης.

· Συνεργασία με ειδικευμένους επαγγελματίες και Οργανισμούς στις αγορές προτεραιότητας, για την βελτίωση των ελληνικών εξαγωγών στις αγορές αυτές.

· Δημιουργία βασικών πληροφοριακών στοιχείων για τον εντοπισμό νέων αγορών.

Τι δεν πρέπει να κάνει μια επιχείρηση :

1. Δεν πρέπει να προβαίνει σε ευκαιριακές ενέργειες

2. Δεν πρέπει να προβαίνει σε απρογραμμάτιστες δραστηριότητες και γενικότερα σε ενέργειες με όχι απόλυτη διαφάνεια.

Άρα αυτό που χρειάζεται μια επιχείρηση είναι μεθοδευμένες ενέργειες, σταθερές υποδομές, αντικειμενικά κριτήρια, διαφάνεια κινήσεων και δημιουργία προϋποθέσεων για εκμετάλλευση ευκαιριών.

ΕΞΑΓΩΓΙΚΗ ΔΡΑΣΤΗΡΙΟΤΗΤΑ στην ΗΠΕΙΡΟ

Η Ήπειρος "εξάγει":

· το 60% των παραγόμενων κτηνοτροφικών προϊόντων

· το 90% του παραγόμενου κοτόπουλου

· το 30% των νεοσσών 1ης ημέρας

· το 80% του χοιρείου κρέατος

· το 65% των αρνιών και εριφίων

•
το 75% των τυροκομικών προϊόντων (το 18% σε χώρες του εξωτερικού, το 57% στην υπόλοιπη Ελλάδα).

Η Ήπειρος θα ήταν η "μικρή Ολλανδία" της Ελλάδας, αφού παράγει κτηνοτροφικά προϊόντα 3 φορές περισσότερα από όσα καταναλώνει, τα οποία και "εξάγει" στην λοιπή επικράτεια έχοντας θετικό ισοζύγιο στον τομέα εξαγωγών - εισαγωγών τροφίμων ζωικής προέλευσης.

Το μεγάλο πρόβλημα είναι στον πρωτογενή τομέα είναι ο πολύς μικρός αγροτικός κλήρος. Στον ενεργό αγρότη αντιστοιχούν 23 περίπου στρέμματα κατακερματισμένα σε 4-5 τοποθεσίες. Τα ανάλογα νούμερα για το σύνολο της χώρας είναι 42 στρέμματα και στην Ε.Ε τα 300 στρέμματα.

Κυριότερος εξαγωγικός κλάδος της Ηπείρου είναι τα τρόφιμα, με μερίδιο 48,3%, ενώ κυριότεροι εξαγωγικοί προορισμοί η Αλβανία και η Ιταλία.

Ο Νομός Άρτας συμμετέχει με σημαντικά ποσοστά στους παρακάτω κλάδους του πρωτογενή τομέα της Χώρας:

17% στην παραγωγή εσπεριδοειδών , 3.4% στον τομέα του κρέατος, 3.1% στην παραγωγή τυριού και γάλακτος

Επίσης ο Νομός Άρτας είναι ο τέταρτος Πανελλαδικά νομός στην εκτροφή πτηνών κρεατοπαραγωγής. Υπάρχουν ορισμένες μεγάλες καθετοποιημένες μονάδες με εξαγωγικό προσανατολισμό, όπως γαλακτοβιομηχανίες, μονάδες κρέατος και πουλερικών, μονάδες εμφιάλωσης νερού και παραγωγής-τυποποίησης ιχθύων.

Για το Νομό Άρτας πρώτος εξαγωγικός κλάδος είναι τα Τρόφιμα και πρώτος προορισμός η Ιταλία (2008).

Οι εξαγωγικές επιχειρήσεις του Νομού Άρτας δραστηριοποιούνται ως ακολούθως: 

ΤΡΟΦΙΜΑ - ΠΟΤΑ

1. ΕΝΩΣΗ ΑΓΡΟΤΙΚΩΝ ΣΥΝ/ΣΜΩΝ ΑΡΤΑΣ, 2. ΒΙΚΗ Α.Ε., 3. ΑΦΟΙ ΚΟΥΤΣΟΥΜΠΑ 4. ΦΟΥΝΤ ΜΑΣΤΕΡ Α.Ε., 5. ΟΜΙΑΟΣ ΚΟΑΙΟΥ, 6. ΚΑΚΟΣΙΜΟΣ ΦΑΡΜ Α.Ε., 7. ΑΣΕΑ KIWI ΦΡΟΥΤ, 8. ΑΡΑΧΘΟΣ Α.Ε., 9. FRUTOEXPORT Κ. ΦΑΝΤΗΣ & ΣΙΑ ΟΕ 10. PAPPAS FRUIT Α.Ε., 11. PORTOFRUIT Α.Ε., 12. ΒΙΤΣΙΟΣ ΕΥΣΤΡΑΤΙΟΣ, 13. ΤΣΑΜΠΑΣ ΑΛΕΞΑΝΔΡΟΣ, 14. ΑΓΡΟΤΙΚΟΣ ΠΤΗΝΟΤΡΟΦΙΚΟΣ ΣΥΝ/ΣΜΟΣ ΑΡΤΑΣ 15. ΓΑΛΑΚΤΟΒΙΟΜΗΧΑΝΙΑ ΜΠΑΦΑΣ, 16. ΠΟΤΟΠΟΙΙΑ ΓΑΤΣΙΟΣ, 17. ΒΑΣΙΛΕΙΟΣ ΓΕΙΤΟΝΑΣ, 18. ΤΣΩΛΑΣ ΔΗΜΗΤΡΙΟΣ, 19. ΚΑΚΟΣΙΜΟΣ ΕΥΑΓΓΕΛΟΣ, 20. GIUHODARU IULIANA, 21. ΕΞΑΓΩΓΙΚΗ ΗΠΕΙΡΟΥ Α.Ε., 22. ΠΑΠΠΑΣ ΛΑΜΠΡΟΣ, 23. SERKO FRUIT, 24. ΚΑΡΑΛΗΣ Α.Ε. (υποκ/μα), 25. ΦΥΣΙΚΑ ΙΧΘΥΟΤΡΟΦΕΙΑ ΑΜΒΡΑΚΙΚΟΥ ΕΠΕ

ΚΤΗΝΟΤΡΟΦΙΑ - ΕΙΔΗ

1.LAKY Α.Ε., 2. PETS & PEOPLE Α.Ε

ΛΟΙΠΑ (ΟΙΚΟΔΟΜΙΚΑ ΥΛΙΚΑ)

ΠΕΤΡΑ Ο.Ε.

ΛΟΙΠΑ (ΜΕΤΑΛΛΙΚΕΣ ΠΡΩΤΕΣ ΥΛΕΣ - ΑΥΤΟΚΙΝΗΤΑ)

ΑΘΑΝΑΣΙΟΣ ΖΗΣΗΣ - ΙΩΑΝΝΗΣ ΝΑΣΤΟΥΛΗΣ Ο.Ε.

ΛΟΙΠΑ (ΕΡΓΑΣΤΗΡΙΑ)

ΑΦΟΙ ΞΥΛΟΓΙΑΝΝΗ Ο.Ε. ΦΥΤΟΤΕΧΝΙΚΗ

Οι Χώρες που εξάγουν είναι: Βουλγαρία, Αλβανία, Σερβία, Κόσοβο, Τουρκία, Γερμανία, Ισπανία, Ολλανδία, Ιταλία, Δανία, Σκοτία, Τσεχία, Ουγγαρία, Ρουμανία, Ρωσία, Αγγλία, Γαλλία, Κύπρο, Αίγυπτο, Συρία, Λίβανο, Ουκρανία, Πολωνία, Σλοβακία, Τουρκία, Ιορδανία, Μολδαβία, Ισραήλ, Καμερούν, Αμερική, Καναδάς, Βέλγιο, Αυστρία, Αυστραλία, Ε.Ε., Ντουμπάι, Σουηδία.

ΠΡΟΒΛΗΜΑΤΑ που αντιμετωπίζουν οι Αρτινές Εξαγωγικές Επιχειρήσεις.

Σύμφωνα με μια πρώτη έρευνα σε συνεργασία με δείγμα Εξαγωγικών Επιχ/σεων του Νομού μας, τα προβλήματα που προκύπτουν σχετίζονται με :

· Δυσφήμηση της χώρας από εξαγωγή ακατάλληλων προϊόντων

· Μεσάζοντες

· Οι μικρές εξαγωγές σε τρίτες χώρες έχουν μεγάλο κόστος εκτελωνισμού

· Διαφέρει σε κάθε χώρα η νομοθεσία για τη ζητούμενη ποιότητα των προϊόντων

· Αδικία να τον ανταγωνίζονται αρτινές επιχειρήσεις που δεν έχουν ISO
· Δυσκολία εύρεσης συνεργάτη εμπιστοσύνης.

· Επιθυμία ύπαρξης επιδοτήσεων και εργαλείων χρηματοδότησης για επενδύσεις(δημιουργία γραμμής παραγωγής κ.λ.π) σε τρίτες χώρες. Και όταν υπάρχουν αυτά τα εργαλεία να λειτουργούν προς όφελος του επιχ/τια

· Να ισχύουν οι προδιαγραφές του Ελληνικού Κώδικα Τροφίμων ώστε ο εξαγωγέας να λαμβάνει τις σχετικές επιδοτήσεις

Να ισχύει για όλες τις χώρες στις οποίες εξάγει η Ελλάδα το Πιστοποιητικό που εκδίδει ο Επόπτης Κυκλοφορίας Ζωοτροφών του Υπουργείου Γεωργίας

· Τεχνικά προβλήματα όπως να μην δικαιούται Βιομηχανικό Ρεύμα ο επιχ/τιας στην επιχείρηση του

· Οι επιχειρηματίες που ασχολούνται με τις εξαγωγές νοιώθουν απογοητευμένοι.

· Ζητούν άρση της γραφειοκρατίας και επίσπευση των διαδικασιών με άμεση και κατά προτεραιότητα προώθηση των θεμάτων που αφορούν τις εξαγωγές.

· Προσοχή στα προϊόντα που χρησιμοποιούν την ένδειξη Π.Ο.Π, ενώ δεν είναι π.χ κεφαλογραβιέρα Γερμανίας

· Μεγαλύτερη δραστηριοποίηση ΟΠΕ, ΣΕΒΕ, Προξένων σε αντίστοιχες χώρες

· Προβλήματα με λιμάνια (απεργίες) - τελωνεία (δεσμεύσεις εγγυητικών...)

· Καταπολέμηση της διαφθοράς

· Έλλειψη φροντίδας από τοπικές αρχές.

· Ανάγκη «πράσινου διαβατηρίου». Ανικανότητα αρχών να προλάβουν τις εξελίξεις.

Πολύ δύσκολο να βρεθούν ντόπιοι εργάτες για βαρείες χειρονακτικές εργασίες. Γι αυτό φέρνουν εργάτες (συνήθως Βούλγαρους) που τους πληρώνουν με το κιλό και οι οποίοι έχουν τον δικό τους εκπρόσωπο με τον οποίο ο επιχ/τιας συνεννοείται.

Πρόβλημα με τα ΧΥΤΑ της Άρτας σχετικά με τα απόβλητα των τυροκομείων και των συσκευαστηρίων. Δεν προβλέφθηκαν τα απόβλητα.

· Κοστίζει 800€/εβδομάδα η συλλογή οργανικών αποβλήτων

· Πρόβλημα με την ανακύκλωση.

· Δεν υπάρχουν χώροι αποθήκευσης

· Κακό θεσμικό περιβάλλον

· Εξάγουν κατά κανόνα προϊόντα χαμηλής ποιότητας και υπεραξίας. «Οι καταναλωτές στις χώρες όπως τα Σκόπια έχουν ανάγκη την ποσότητα για να χορτάσουν και όχι την ποιότητα».

· Οι περισσότεροι εξαγωγείς δεν επιθυμούν συνεργασίες με Αλβανία.

· Μεταφορά ΤΕΛΩΝΕΙΟΥ ΑΡΤΑΣ : πάγιο αίτημα της περιοχής

· Το «Πιστοποιητικό Καταλληλότητας Προϊόντων» από την Ιατρική Υπηρεσία -Δ/νση κτηνιατρικής σε δύο γλώσσες να είναι αρκετό

· Επιθυμούν Δημιουργία Δικτύου.

· Έντονα προβλήματα στην Ιταλία λόγω «Μαφίας».

· Οι αγοραστές συνήθως βρίσκουν εκείνοι τις Αρτινές Επιχ/σεις και στη καλύτερη περίπτωση προκύπτουν από τις εκθέσεις που συμμετέχουν.

· Πολλά προβλήματα στην ΕΛΛΗΝΙΚΗ ΝΟΜΟΘΕΣΙΑ, ιδίως σε θέματα καινοτομίας. Και όταν επιλυθούν, υπάρχουν προβλήματα στην εφαρμογή της.

· Προβλήματα στη διαδικασία παραγωγής.

· Χορήγηση απαραίτητων Βεβαιώσεων και Πιστοποιητικών από Ελληνικούς Κρατικούς Φορείς και σε εύλογο χρόνο

· Προβλήματα με τα τελωνεία σε τρίτες χώρες όπως Λιβύη, Συρία αλλά και της Ρωσίας. Το μεγάλο κόστος το χρεώνεται ο επιχ/τιας ή ο Συν/σμος για να παραμένει η τιμή του παραγόμενου προϊόντος ανταγωνιστική.

· Στόχος σε νέα προϊόντα και νέες αγορές.

«Υποχρέωση του κάθε φορέα - υπηρεσία που ασχολείται με τις εξαγωγές είναι η υποστήριξη της επιχειρηματικής προσπάθειας».- «Η ποιότητα είναι το παν».

Συμπερασματικά θα τονίζαμε ότι οι ελληνικές εξαγωγές επιβάλλεται να γίνουν θέμα εθνικής προτεραιότητας.

Οι ελληνικές εξαγωγικές επιχειρήσεις πρέπει να στοχεύσουν στην κατάκτηση και στη διατήρηση ενός μακροπρόθεσμου ανταγωνιστικού πλεονεκτήματος στις διεθνείς αγορές.

Πρέπει να στοχεύσουν σε παραγωγικές δραστηριότητες που ανήκουν σε κλάδους εξωστρεφείς και με ανταγωνιστικά πλεονεκτήματα.

Για το λόγο αυτό απαιτείται γενικός εκσυγχρονισμός και επαναπροσδιορισμός της εξαγωγικής στρατηγικής όχι με αποσπασματικά μέτρα, αλλά βάση ενός εθνικού σχεδίου στρατηγικής εξαγωγών.

«Αν δεν καταφέρουμε να εξάγουμε προϊόντα και υπηρεσίες, θα αναγκαστούμε τελικά να εξάγουμε εργατικό και επιστημονικό δυναμικό. Η μετανάστευση είναι μπροστά μας. Όπως στο παρελθόν το ισοζύγιο εξωτερικών συναλλαγών στηριζόταν, στα χρήματα που έστελναν οι μετανάστες και οι ναυτικοί στις οικογένειες τους, έτσι και τώρα θα καταλήξουμε ξανά σε αυτό το μοντέλο επιβίωσης. Και όλα αυτά διότι επί 30 χρόνια που παίρναμε τις επιδοτήσεις της Ευρωπαϊκής Ένωσης και τα δανεικά από ολόκληρο τον πλανήτη δεν τα επενδύσαμε στην παραγωγή και στις υποδομές, αλλά τα ξοδέψαμε στην κατανάλωση».

